text: Succes for internationale skoler 
  04 januar 2011 kl. 07.55
  Flere udlændinge i Danmark har givet de 17 internationale skoler succes. Blandt andet Kolding og Esbjerg realskoler. 
   
  I takt med, at der kommer flere udlændinge til Danmark for at arbejde, stiger behovet for at tilbyde børnene en international uddannelse., skriver Ritzau.
  - Da vi begyndte i 2008, havde vi 13 elever. Nu har vi 57, og til næste skoleår forventer vi at komme op på cirka 80 elever, siger leder af den internationale afdeling på Kolding Realskole, Simon Mosekjær.
  Eleverne på den internationale linje på Kolding Realskole kører gerne fra både Vejle, Aabenraa, Nyborg, Ringe og Odense for at modtage undervisning på engelsk. 
  A.P. Møller-Mærsk er en af de virksomheder, som har mange højt specialiserede udenlandske ansatte. Mærsk har medarbejdere på boreplatformene i Østersøen, hvis børn går på den internationale afdeling på Esbjerg Realskole.
  